Ritratt: Unsplash .td_uid_2_60830045081d4_rand.td-a-rec-img{text-align:left}.td_uid_2_60830045081d4_rand.td-a-rec-img img{margin:0 auto 0 0} Ħames persuni akkużati bl-ewwel każ ta' frodi li jissejjaħ 'romance fraud' f'Malta inħelsu fuq pleġġ, tliet xhur wara li kienu akkużati. L-eks-futboler Sunday Eboh, flimkien ma' erba' persuni oħra inħelsu mill-arrest kontra depożitu ta' €4,000 u garanzija personali ta' €16,000. Kienu ordnati wkoll li josservaw curfew u jiffirmaw il-ktieb tal-pleġġ kuljum. Sunday Eboh, Alexandra Pace u Collins Eguacoen, Marvis Iyeke u Tony Ogbonna kienu arrestati fi Frar wara li mara kienet vittma ta' frodi f'relazzjoni onlajn, fejn ħasbet li kienet qed titkellem ma' suldat Amerikan fl-Afghanistan bil-pjan li jirritorna lura Malta. Għalkemm il-vittma qatt ma ltaqgħet mall-persuna, kienet bgħattitlu €58,000 wara li ħadet ir-relazzjoni b'mod serju ħafna, peress li saqsiha tħallaslu l-ispejjeż. Każ simili Arrestat raġel li ffroda mara li ħasbet li qiegħda f'relazzjoni virtwali Investigazzjonijiet mill-pulizija żvelaw li l-allegat frodi kien qed isir f'Malta minn grupp ta' persuni li kienu qed jaraw li l-flus kienu qed jiġu depożitati f'numru ta' kontijiet bankarji lokali. Huma qalu li l-flus kienu qed jiġu mmexxija f'ammonti żgħar u maħsula. Il-Pulizija kienu identifikaw lill-persuni wara l-frodi u arrestaw il-ħames individwi b'etajiet bejn it-28 u t-58 sena. Il-prosekuzzjoni hi mmexxija mill-avukati Karl Muscat, Sean Xerri de Caro u Abigail Caruana Vella mill-uffiċċju tal-Avukat Ġenerali, assistiti mill-Ispettur Sarah Zerafa mid-distrett ta' Raħal Ġdid u l-Ispettur Claire Borg mill-Iskwadra tar-Reati Ekonomiċi. Għal Eboh dehru l-avukati Robert Anthony Piscopo u Joseph Calleja u l-avukati Franco Debono u Francesca Zarb dehru għal Pace u Iyeke. L-avukati Leontine Calleja u Charles Mercieca dehru għall-akkużat l-ieħor. Aqra aktar Jinżamm arrestat is-6 raġel li ffroda anzjana li ħasbet li qiegħda f'relazzjoni virtwali .td_uid_3_60830045084ab_rand.td-a-rec-img{text-align:left}.td_uid_3_60830045084ab_rand.td-a-rec-img img{margin:0 auto 0 0}